टीना अब कूड़ा इधर-उधर नहीं फेंकती। चीजों का भी ख्याल रखती है।बेमतलब कुछ भी बरबाद नहीं करती, पानी तक नहीं। भाइयों को , अपने सहपाठी और मित्रोंको भी यही समझाती और सिखाती रहती है। और हाँ, खो जाने पर भी टीना अब गुड़ियों कोवापस नहीं ढूंढती क्योंकि वह जानती है कि वे वापस लौट आएँगीं और जब भी मनचाहे वहभी उनके साथ घूमने जा सकती है उनके देश तक। हां, किसी के बगीचे में, या समुद्र केकिनारे, असल में कहीं भी जब-जब कोई लाल चिकना पत्थर टीना देखती है, तो मन ही मन मुस्कुराए बिना नहीं रह पाती,- क्या पता इसके अन्दर कौन-कौन-सा खिलौना बैठा हो? यह बात दूसरी है कि सोनू और चीकू आजतक बारबार समझाने पर भी उसकी एक बात का भी विश्वास नहीं करते और कहते हैं कि उस रात उसके साथ जो कुछ भी हुआ, मात्र एक सपना ही था, पर असली सच तो टीना के खिलौनों को छोड़कर, कोई भी नहीं जानता, खुद टीना भी नहीं !…